Peter Kimani Ndung’u

**Peter Kimani Ndung’u** (født 11. november 1966 i Githunguri i Kiambu fylke i Kenya) er en kenyansk katolsk biskop av Embu.
## Liv og virke
### Prest
Peter Kimani Ndung’u fullførte teologiske forberedende kurs ved *St. Mary's Seminary* i Molo og studerte deretter filosofi ved *Apostles of Jesus Seminary* i Nairobi og teologi ved *St. Thomas Aquinas Seminary*. Den 22. juli 1995 ble han presteviet for erkebispedømmet Nairobi.

Etter ordinasjonen arbeidet han i menighetstjeneste i Kiambu og Kamwangi frem til 2001. Fra 2001 og frem til han ble utnevnt til biskop, tjenestegjorde han som nasjonal kapellan med ansvar for fengselstjenesten i Kenya. I 2002, etter ytterligere studier, tok han en grad i informatikk og året etter et diplom i psykologisk støtte og rehabilitering av fanger fra FNs institutt for forebygging av kriminalitet og behandling av lovbrytere i Asia og Det fjerne østen (*United Nations Asia and Far East Institute for the Prevention of Crime and the Treatment of Offenders *; UNAFEI). Fra 2008 representerte han også fengselsprester i Afrika i Den internasjonale kommisjonen for katolsk fengselspastoral omsorg (*International Commission of Catholic Prison Pastoral Care*; ICCPPC).

### Biskop av Embu
Pave Frans utnevnte ham til biskop av Embu den 15. august 2024. Den apostoliske nuntius til Kenya, erkebiskop Hubertus van Megen, vigslet ham til biskop den 16. november samme år på universitetsområdet i Embu. Medkonsekrerende var erkebiskopen av Nairobi, Philip Arnold Subira Anyolo, og erkebiskopen av Nyeri, Anthony Muheria.

I sin jomfrutale ved sin bispevigselsseremoni sa biskop Ndung’u at *«fokuset i familier bør være på ungdom og barn som trenger åndelig veiledning»*. Seremonien ble holdt på *Embu University Grounds* i Embu, omtrent 130 kilometer nordøst for Kenyas hovedstad Nairobi.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977 
* Kardinal Pietro Parolin  (1955-) *2009 
* Erkebiskop Hubertus van Megen (1961- ) *2014
* Biskop *Peter Kimani Ndung’u* (1966- ) *2024

## Referanser